Missatge: (No sé quina categoria és la més adequada per aquest fil).Voldria saber si algú d'aquí el xat es dedica a l'helicicultura o sap d'algú que s'hi dediqui, o simplement ha fet carrera de biologia/zoologia i hi entengui sobre cargols.Per si algú no ho sap l'helicicultura és la cria de cargols de granja.Fa temps que rumio algun petit negoci que no em porti gaire feina ni una gran inversió i que m'aporti un sobresou. A més en els temps que corren sempre va bé tenir ingressos de llocs diferents.El cas és que tot i no ser pagès sóc de poble i m'ha semblat que una granja de cargols (per ara a petita escala) cobreix els requeriments, si no vaig errat. Disposo del lloc i els coneixements tècnics per fer les instal·lacions, però en canvi no en tinc ni idea de cargols. Em diuen que en un principi sembla que funciona però que de cop sense saber per què es moren massivament.Com he dit tinc el lloc per començar a fer la prova. La meva idea és programar un PLC perquè em mantingui les condicions ambientals ideals (temperatura, humitat i cicle lumínic) així com un reg gota-gota per l'aliment dels cargols.Per això voldria saber si coneixeu d'algú que li funcioni, si li viuen els cargols o si se li moren i quins són els paràmetres que cal tenir en compte.

Resposta: Bé, jo no podria dir que tinc una granja de cargols, tant sols tinc un tros on plante tomaqueres, enciam, espinacs, albergínies i altres espècies que se'm moren o no donen fruit (carbassons, carabasses, etc.).Al meu hort hi ha molts cargols, i la meua mare em va explicar una tècnica que feia servir el meu avi al poble. Agafes una bossa en malla o xarxa com les de taronges o creïlles, li poses herbes, plantes i alguna pedra, la lligues a alguna reixa, la poses a l'ombra, fiques els cargols que trobes dins, farina en abundància i vinga, a engreixar-se Amb l'ombra, la humitat i les herbes els cargols sobreviuen i amb la farina mengen i s'engreixen. No puc traure uns 10 kilos al dia com pretens tu, però per fer una cargolada ja està bé